
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Latvijas Nacionālā botāniskā dārza nolikums" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Latvijas Nacionālā botāniskā dārza nolikums" (turpmāk – noteikumu projekts) sagatavots, pamatojoties uz Valsts pārvaldes iekārtas likuma 16. panta pirmo daļu un ņemot vērā, ka paralēli tiek virzīts Ministru kabineta rīkojuma projekts "Par Latvijas Nacionālā botāniskā dārza atjaunošanu" (turpmāk – rīkojuma projekts), kas paredz reorganizēt Dabas aizsardzības pārvaldi (turpmāk - DAP), ar 2026. gada 1. oktobri atjaunojot tiešās pārvaldes iestādi "Latvijas Nacionālais botāniskais dārzs" (turpmāk – Latvijas Nacionālais botāniskais dārzs), kurai tiek nodotas DAP teritoriālā struktūrvienība "Nacionālā botāniskā dārza administrācija".
1.2. Mērķis
Mērķa apraksts
Noteikumu projekta mērķis ir reglamentēt Latvijas Nacionālā botāniskā dārza darbību un cita starpā noteikt Latvijas Nacionālā botāniskā dārza funkcijas, uzdevumus un kompetenci.
Spēkā stāšanās termiņš
01.10.2026.
Pamatojums
Ja tiek pieņemts rīkojuma projekts, kas nosaka, ka ar 2026. gada 1. oktobri tiek atjaunots Latvijas Nacionālais botāniskais dārzs, tad noteikumu projektam jāstājas spēkā 2026. gada 1. oktobrī, lai no Latvijas Nacionālā botāniskā dārza darbības atsākšanas dienas būtu noteiktas tā funkcijas, uzdevumi, kompetence un pārvaldes kārtība.
1.3. Pašreizējā situācija, problēmas un risinājumi
Pašreizējā situācija
Saskaņā ar rīkojuma projektu ar 2026. gada 1. oktobri tiek atjaunots Latvijas Nacionālais botāniskais dārzs, kuram tiek nodota DAP teritoriālā struktūrvienība "Nacionālā botāniskā dārza administrācija".
Valsts pārvaldes iekārtas likuma 10. panta desmitajā daļā ir nostiprināts likumdevēja izvirzīts princips, ka valsts pārvaldi organizē pēc iespējas efektīvi un valsts pārvaldes institucionālo sistēmu pastāvīgi pārbauda, tostarp pārbaudot normatīvā regulējuma apjomu un detalizāciju.
Problēmas un risinājumi
Problēmas apraksts
Saskaņā ar rīkojuma projektu ar 2026. gada 1. oktobri tiek atjaunots Latvijas Nacionālais botāniskais dārzs.
Valsts pārvaldes iekārtas likuma 16. panta pirmā daļa paredz, ka tiešās pārvaldes iestādes darbību reglamentē Ministru kabineta apstiprināts nolikums.
Līdz ar to, atjaunojot Latvijas Nacionālo botānisko dārzu kā tiešās pārvaldes iestādi, ir nepieciešams noteikt tās darbības mērķi, funkcijas, uzdevumus, kompetenci, struktūru un pārvaldi.
Botānisko dārzu primārais uzdevums ir tās teritorijas savvaļas floras bioloģiskās daudzveidības izpēte un saglabāšana, kuru tie pārstāv. Latvijas Nacionālais botāniskais dārzs ir paredzēts kā multifunkcionāla iestāde, kas apsaimniekos tāda paša nosaukuma īpaši aizsargājamo dabas teritoriju – dendroloģiskos stādījumus 129 ha platībā ar aptuveni 14000 augu dažādībām. Līdzās šiem uzdevumiem Latvijas Nacionālais botāniskais dārzs pildīs ar Nacionālo bibliotēku un muzejiem salīdzināmas funkcijas - nacionālās selekcijas augu šķirņu genofonda saglabāšanu, kā arī zināšanu, bibliogrāfisko un muzejisko priekšmetu uzkrāšanu zinātniskas izpētes un dabas izglītības nolūkiem. Savas kompetences ietvaros Latvijas Nacionālajam botāniskajam dārzam jānodrošina Latvijas starptautisko saistību izpildi apdraudēto sugu starptautiskās tirdzniecības jautājumos, kā arī tā ir viena no vadošajām iestādēm dabas informācijas un izglītības jomā.
Risinājuma apraksts
Noteikumu projekts nosaka Latvijas Nacionālā botāniskā dārza funkcijas un detalizē uzdevumus, kas saistīti ar īpaši aizsargājamo dabas teritoriju (turpmāk – ĪADT) pārvaldību (ĪADT dendroloģisko stādījumu "Latvijas Nacionālais botāniskais dārzs" apsaimniekošana, ekspertīzes un konsultācijas juridiskām un fiziskām personām par dendroloģisko stādījumu apsaimniekošanu), bioloģiskās daudzveidības saglabāšanu (līdzdalība Latvijas savvaļas floras bioloģiskās daudzveidības izpētē un saglabāšanā, dalība starptautiskajā sēklapmaiņā ar augu pavairojamo materiālu starp pasaules botāniskajiem dārziem un tiem pielīdzināmām institūcijām, nacionālās selekcijas augu šķirņu genofonda saglabāšanā), līdzdalību Latvijas starptautisko saistību izpildē par tirdzniecību ar retām augu un dzīvnieku sugām (CITES), vides un dabas izglītības jomā – ar iestādes darbību saistītajos jautājumos.
Latvijas Nacionālā botāniskā dārza galvenie uzdevumi un funkcijas ietver augu kolekciju veidošanu, saglabāšanu un izpēti, izglītības un sabiedrības informēšanas darbību organizēšanu, kā arī zinātnisko pētījumu veikšanu un ekosistēmu saglabāšanas veicināšanu.
Latvijas Nacionālā botāniskā dārza galvenie uzdevumi ir veidot un uzturēt dzīvo augu kolekcijas, kas pārstāv vietējās un citzemju floras, īpašu uzmanību pievēršot reto un apdraudēto augu sugu saglabāšanai.
Latvijas Nacionālais botāniskais dārzs kā iestāde piedalās zinātnisko pētījumu veikšanā augu bioloģijas, ekoloģijas, ģenētikas un sistemātikas jomās. Attīstītai izmanto jaunas metodes augu pētīšanai un saglabāšanai.
Izglītības un sabiedrības informēšanas darbības jomā, Latvijas Nacionālais botāniskais dārzs organizē izglītības programmas un seminārus skolēniem, studentiem un sabiedrībai.
Latvijas Nacionālais botāniskais dārzs nodrošina ekskursijas, izstādes un citus pasākumus, lai veicinātu sabiedrības izpratni par augu nozīmi un dabas saglabāšanu.
Sadarbība ar citām iestādēm, Latvijas Nacionālais botāniskais dārzs veido sadarbību ar citiem botāniskajiem dārziem, universitātēm un pētniecības institūcijām gan nacionālā, gan starptautiskā līmenī, kā ietvaros dalās ar augu materiāliem un informāciju, lai atbalstītu globālos saglabāšanas centienus.
Ekosistēmu saglabāšanas jomā, Latvijas Nacionālais botāniskais dārzs ar savu darbību veicina vietējo biotopu un ekosistēmu saglabāšanu, piemēram, veicot invazīvo sugu kontroli un atjaunojot dabiskos biotopus, tai skaitā, piedaloties vietējās un globālās dabas aizsardzības iniciatīvās.
Latvijas Nacionālā botāniskā dārza galvenās funkcijas:
1. Augu kolekciju uzturēšana:
Sistemātiski kolekcionēt, katalogizēt un pārvaldīt augu kolekcijas. Nodrošināt optimālus apstākļus augu augšanai un attīstībai.
2. Izglītošana un sabiedrības iesaiste:
Izstrādāt izglītības materiālus un programmas dažādām vecuma grupām. Organizēt izglītojošas ekskursijas, izstādes un darbnīcas.
3. Pētījumu veikšana:
Izstrādāt un īstenot zinātniskos pētījumus saistībā ar augu bioloģiju un saglabāšanu. Publicēt pētījumu rezultātus zinātniskajos žurnālos un citos izdevumos.
4. Dabas saglabāšana un ekoloģiskā atjaunošana:
Veikt praktiskus saglabāšanas darbus, piemēram, retu augu sugu reintrodukciju dabā. Monitorēt un kontrolēt invazīvās sugas, lai aizsargātu vietējos biotopus.
5. Sadarbība un informācijas apmaiņa:
Izveidot partnerattiecības ar citām institūcijām un dalīties ar resursiem. Piedalīties starptautiskos projektos un konferencēs, lai sekmētu zināšanu un pieredzes apmaiņu.
Latvijas Nacionālais botāniskais dārzs ir būtiska iestāde augu un dabas saglabāšanas jomā, kas veicina zinātniskās izpētes attīstību, izglīto sabiedrību un atbalsta globālos dabas aizsardzības centienus.
Latvijas Nacionālais botāniskais dārzs kā iestāde risina vairākas būtiskas problēmas, kas ir saistītas ar vides, zinātnes un sabiedrības labklājību:
1. Bioloģiskās daudzveidības saglabāšana: Botāniskajiem dārziem ir nozīmīga loma, saglabājot apdraudētās augu sugas, kas varētu izzust no savvaļas. Latvijas Nacionālais botāniskais dārzs var veidot sēklu bankas, glabāt reto un apdraudēto augu paraugus, kā arī īstenot reintrodukcijas projektus.
2. Izglītība un sabiedrības apziņas veicināšana: Latvijas Nacionālais botāniskais dārzs nodrošina izglītības programmas un resursus, kas palielina sabiedrības izpratni par augu bioloģiju, ekoloģiju un vides aizsardzību. Tas ietver gan formālo izglītību skolām un universitātēm, gan arī neformālās izglītības pasākumus plašākai sabiedrībai.
3. Zinātniskie pētījumi: Latvijas Nacionālais botāniskais dārzs, kā līdzīgi botāniskie dārzi pasaulē, veic pētījumus par augu bioloģiju, ģenētiku, ekoloģiju un klimatoloģiju. Šie pētījumi palīdz labāk saprast augu dzīvotspēju, adaptācijas mehānismus un reakcijas uz klimata pārmaiņām.
4. Medicīnas un lauksaimniecības inovācijas: Latvijas Nacionālais botāniskais dārzs var būt avots jaunu ārstniecības augu atklāšanā un audzēšanā, kā arī veicināt jaunu kultūraugu šķirņu izveidi, kas ir izturīgākas pret slimībām un klimatiskajiem apstākļiem.
5. Klimata pārmaiņu ietekmes mazināšana: Latvijas Nacionālais botāniskais dārzs tā pat kā citi botāniskie dārzi pasaulē, palīdz pētīt un saprast, kā augi reaģē uz klimata pārmaiņām. Tie arī veicina pilsētas apzaļumošanas un dabas teritoriju atjaunošanas projektus, kas var palīdzēt mazināt klimata pārmaiņu negatīvo ietekmi.
6. Estētiskā un rekreatīvā vērtība: Latvijas Nacionālais botāniskais dārzs, tā pat kā citi botāniskie dārzi pasaulē, nodrošina vietu, kur cilvēki var baudīt dabas skaistumu un atpūsties. Tas veicina mentālo veselību un labklājību, piedāvājot iespēju relaksēties un baudīt dabu.
Kopumā Latvijas Nacionālais botāniskais dārzs darbojas daudzās jomās, lai veicinātu gan dabas aizsardzību, gan sabiedrības izglītošanu un labklājību.
7. Latvijas Nacionālais botāniskais dārzs reprezentē Latvijas Republiku savas darbības jomās.
Atbilstoši 2026. gada amata sarakstam Latvijas Nacionālajā botāniskajā dārzā ir paredzētas 99 amata vietas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Potenciālie Latvijas Nacionālā botāniskā dārza darbinieki, publisko pakalpojumu saņēmēji.
Ietekmes apraksts
Noteikumu projekts nosaka Latvijas Nacionālā botāniskā dārza funkcijas, uzdevumus, kompetenci un tiesības, tādējādi nodrošinot tiesisko pamatu Latvijas Nacionālā botāniskā dārza darbībai un tā funkciju un pakalpojumu nodrošināšanai.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Latvijas Nacionālais botāniskais dārzs nolikuma noteikumu projektā paredzēto funkciju un uzdevumu īstenošanu nodrošinās esošo budžeta līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta rīkojuma projekts "Par Latvijas Nacionālo botānisko dārzu"
Pamatojums un apraksts
Rīkojuma projekta mērķis ir reorganizēt DAP un ar 2026. gada 1. oktobri atjaunojot viedās administrācijas un reģionālās attīstības ministra pakļautībā esošu tiešās pārvaldes iestādi "Latvijas Nacionālais botāniskais dārzs".
Atbildīgā institūcija
Viedās administrācijas un reģionālās attīstības ministrija
4.1.2. Ministru kabineta noteikumu projekts "Grozījums Ministru kabineta 2024. gada 3. septembra noteikumos Nr. 586 "Viedās administrācijas un reģionālās attīstības ministrijas nolikums""
Pamatojums un apraksts
Noteikumu projekta mērķis ir papildināt Viedās administrācijas un reģionālās attīstības ministrijas padotībā esošo valsts pārvaldes iestāžu sarakstu ar Latvijas Nacionālo botānisko dārzu.
Atbildīgā institūcija
Viedās administrācijas un reģionālās attīstības ministrija
4.1.3. Ministru kabineta noteikumu projekts " Grozījumi Ministru kabineta 2025. gada 22. decembra noteikumos Nr. 833 "Dabas aizsardzības pārvaldes nolikums"".
Pamatojums un apraksts
Noteikumu projekta mērķis ir svītrot DAP teritoriālo struktūrvienību "Nacionālā botāniskā dārza administrācija" kā DAP teritoriālo struktūrvienību un uzdevumus, kurus paredzēts nodot Latvijas Nacionālajam botāniskajam dārzam.
Atbildīgā institūcija
Viedās administrācijas un reģionālās attīstības ministrija
4.2. Cita informācija
Tiks grozīts Viedās administrācijas un reģionālās attīstības ministra 2026. gada 20. marta lēmums Nr. P-1-11/13/2026 "Dabas aizsardzības pārvaldes Par Dabas aizsardzības pārvaldes publisko maksas pakalpojumu cenrādi" un izdots jauns lēmums par Latvijas Nacionālā botāniskā dārza publisko maksas pakalpojumu cenrādi.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ar noteikumu projektu netiek mainīts normatīvais regulējums, un tas arī neparedz ieviest jaunas politiskās iniciatīvas, tāpēc noteikumu projekta izstrādes laikā netika īstenoti pasākumi sabiedrības līdzdalības iesaistei, kā arī netika paredzēti īpaši saziņas pasākumi ar sabiedrību (Ministru kabineta 2024. gada 15. oktobra noteikumi Nr. 639 "Sabiedrības līdzdalības kārtība attīstības plānošanas procesā" 4. punkts). Noteikumu projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

